ལན།འགྱུར་ལྡོག་ཆེ་ཤོས་དེ་ཤེས་ཡོན་གྱི་གནས་ཚད་རེད།བོད་པའི་སྤྱི་ཚོགས་ནང་ཡིག་ཚད་ཀྱི་བརྒྱ་ཆ་ལེགས་སོན་བྱུང་ན་དེ་ཤེས་ཡོན་ཡག་པོ་ཡོད་མཁན་གྱི་གྲས་སུ་རྩིས་པ་དེ་ཧ་ཅང་གི་ནོར་འཁྲུལ་དུ་མཐོང་།ཡིག་ཚད་བརྒྱ་ཆ་ལ་གཞི་བཞག་ནས་བཤད་ན་ད་ལྟའི་སློབ་ཕྲུག་ཚོས་བརྒྱ་ཆ་ཡག་པོ་ལེན་ཡོད་པ་གོ་ཐོས་བྱུང་།ཕྱོགས་ཡོངས་ནས་སློབ་སྦྱོང་བྱེད་སྟངས་དང་དོ་སྣང་བྱེད་སྟངས་སོགས་ལ་གཞི་བཞག་ནས་བཤད་ན་ད་ལྟའི་སློབ་ཕྲུག་ཚོ་ཧ་ཅང་གི་ཞན་པོ་འདུགགཉིས་པ།སྒྲིག་ལམ་གྱི་ཆ་ནས་བཤད་ན།སྔོན་མ་སྒྲིག་ལམ་ཧ་ཅང་དམ་པོ་ཡོད་པ་རེད།སྒྲིག་ལམ་ཡག་པོ་ཡོད་པའི་རྐྱེན་གྱིས་སློབ་ཕྲུག་མང་པོ་ཞིག་བཟང་སྤྱོད་དང་ཤེས་ཡོན་གཉིས་ཀའི་ཐོག་ནས་རང་མགོ་ཐོན་ཐུབ་པར་བྱུང་ཡོད།ད་ཆ་སྒྲིག་ལམ་དེ་ཙམ་དམ་པོ་མེད་པ་འདྲ་ཚོར་བྱུང་།གསུམ་པ།སྔོན་མ་ཡིན་ན་མཐུན་རྐྱེན་ཧ་ཅང་གི་སྐྱོ་བོ་རེད།ཞོགས་པ་ཀྲིང་མོག་གཅིག་དང་ཇ་གཅིགཉིན་གུང་འབྲས་ལྡ་ལི།དགོང་མོ་ཀྲིང་མོག་གཅིག་དང་ཚལ་ཏོག་ཙམ་མ་གཏོགས་ཡོད་མ་རེད།རང་ལ་ཆ་མཚོན་ན་དུག་ལོག་དང་ལྷམ་སོགས་ལོ་ལྔ་ཙམ་བརྗེ་མོ་སློག་མྱོང་མེད།ཡང་བསྐྱར་ཡང་བསྐྱར་གྱོན་དགོས་པའི་དཀའ་ངལ་འཕྲད་མྱོང།ད་ལྟའི་ཆར་ཧ་ཅང་གི་མཐུན་རྐྱེན་བཟང་པོ་འདུགཡིན་ན་ཡང།སློབ་ཕྲུག་ཚོས་མཐུན་རྐྱེན་དེ་ཚོ་བེད་སྤྱོད་ལོག་པར་གཏོང་གི་མེད་ན་བསམ་པའི་དོགས་པ་ཡོད།